C 157/10
HR
Službeni list Europske unije
3.5.2023.
42. poziva buduće španjolsko predsjedništvo da organizira raspravu na visokoj razini o poticaju koji je potreban na razini EU-a za pravodobnu provedbu ciljeva održivog razvoja.
Ta bi se rasprava trebala odvijati na ministarskoj razini u Vijeću za opće poslove i poslati jasnu poruku Europskoj komisiji o važnosti ciljeva održivog razvoja; Izazovi i daljnji koraci
43.
ističe potrebu za boljim povezivanjem ciljeva održivog razvoja i nacionalnih planova za oporavak i otpornost jer je u provedbi ciljeva održivog razvoja financiranje glavna prepreka za 47 % gradova i regija (7), a u Mehanizmu za oporavak i otpornost državama članicama još stoji na raspolaganju 225 milijardi eura; 44. ujedno potiče sve razine vlasti da ciljeve održivog razvoja uključe u svoj proračun i financijske instrumente kako bi se riješio problem manjka financijskih sredstava; 45. naglašava važnost potpore EU-a razvoju aktivnosti osposobljavanja i izgradnje kapaciteta s obzirom na to da je kapacitet u pogledu vještina i osoblja izazov za 44 % gradova i regija (8); 46. poziva mala i srednja poduzeća (MSP) da u svom poslovanju razvijaju i provode strategije održivosti jer njih samo 24 % trenutno ima konkretne planove za smanjenje svojeg ugljičnog otiska (9); naglašava potrebu za pružanjem potpore MSP-ovima u tom procesu i za jačanjem relevantnih mjera na europskoj, nacionalnoj, regionalnoj i lokalnoj razini; 47. poziva na bolju i strukturiraniju koordinaciju između razina vlasti, pri čemu bi EU trebao poslužiti kao primjer, među ostalim kroz uključivije upravljanje europskim semestrom i strukturirani dijalog s dionicima o ciljevima održivog razvoja; 48. poziva na veće vodstvo institucija EU-a u komunikaciji o ciljevima održivog razvoja.
Nisu svi dionici upoznati s tim okvirom, a postavljanje ciljeva održivog razvoja kao prioriteta na razini EU-a i država članica moglo bi doprinijeti jačanju političke predanosti na svim razinama i dodatnom podizanju svijesti o tim ciljevima na terenu; 49. na temelju preporuka OECD-a preporučuje da se ciljevi održivog razvoja iskoriste za davanje prioriteta provedbi europskog stupa socijalnih prava i jačanju socijalnih usluga i usluga zajednice za socijalno ugrožene skupine, kao i za poticanje dekarbonizacije zgrada, širenje održive infrastrukture za bicikliste, pješake i električna vozila te povećanje sudjelovanja dionika u lokalizaciji tih ciljeva u svrhu oporavka; 50. smatra da bi Komisija kao dopunu zelenoj taksonomiji i kao pomoć u provedbi zelenog plana trebala hitno iznijeti prijedlog za uvođenje socijalne taksonomije.
Bez socijalne taksonomije ulagači i poduzeća nemaju jasne smjernice o tome koja ulaganja donose dodanu vrijednost u socijalnom smislu.
Zbog toga je teško financirati socijalno motivirane aktivnosti u području zdravstva, socijalnog stanovanja, socijalnih usluga itd.; 51. predlaže da institucije EU-a i države članice podrže i financiraju pokretanje inicijativa za osposobljavanje i obrazovanje u svrhu promicanja izgradnje kapaciteta u javnim subjektima i privatnim organizacijama u području osmišljavanja i izrade izvješća o ciljevima održivog razvoja i strateških planova; 52. nadalje, ističe da je obrazovanje temeljno pravo, neovisno o financijskim mogućnostima, i ujedno razinama vlasti odgovornima za obrazovanje predlaže da se u obrazovne kurikulume, od vrtića do sveučilišne razine, uvede više koncepata povezanih s održivim razvojem; 53. predlaže pokretanje međuinstitucijske komunikacijske kampanje EU-a u kojoj bi se jasno istaknula veza između ostvarivanja ciljeva održivog razvoja i poboljšanja kvalitete života građana na svim područjima;
(7) (8) (9)
OECD (2022.)
The Sustainable Development Goals as a framework for COVID-19 recovery in cities and regions (Ciljevi održivog razvoja kao okvir za oporavak od bolesti COVID-19 u gradovima i regijama), OECD-ovi dokumenti o regionalnom razvoju, br. 26, OECD Publishing, Pariz.
OECD (2022.)
The Sustainable Development Goals as a framework for COVID-19 recovery in cities and regions (Ciljevi održivog razvoja kao okvir za oporavak od bolesti COVID-19 u gradovima i regijama), OECD-ovi dokumenti o regionalnom razvoju, br. 26, OECD Publishing, Pariz.
Europska komisija, 2022., Eurobarometar: EU SMEs working towards sustainability (MSP-ovi u EU-u rade na održivosti): https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.